CELEX ID: 32011R0789
Publication Date: 2011-08-05

Document Text:
KOMISJONI RAKENDUSMÄÄRUS (EL) nr 789/2011,
5. august 2011,
millega avatakse teatavate GATTi kvootide alusel 2012. aastal Ameerika Ühendriikidesse eksporditava juustu ekspordilitsentside väljaandmise menetlus
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 171 lõiget 1 koostoimes artikliga 4,
ning arvestades järgmist:
(1)
Komisjoni 27. novembri 2009. aasta määruse (EÜ) nr 1187/2009 (millega kehtestatakse nõukogu määruse (EÜ) nr 1234/2007 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (2) III peatüki 2. jaos on sätestatud, et mitmepoolsetel kaubandusläbirääkimistel sõlmitud lepingutega ettenähtud kvoodi raames Ameerika Ühendriikidesse eksporditava juustu ekspordilitsentse võib välja anda vastavalt erimenetlusele, mis võimaldab nimetada Ameerika Ühendriikides eelistatud importijad.
(2)
Kõnealune menetlus tuleks avada 2012. aasta ekspordi jaoks ning tuleks kindlaks määrata sellega seotud täiendavad eeskirjad.
(3)
Impordi haldamiseks teevad Ameerika Ühendriikide pädevad asutused vahet Uruguay vooru alusel Euroopa Liidule antud lisakvoodi ja Tokyo voorust tulenevate kvootide vahel. Ekspordilitsentside väljaandmisel tuleks arvesse võtta kõnealuste toodete sobivust Ameerika Ühendriikide ühtlustatud tariifitabelis kirjeldatud vastava Ameerika Ühendriikide kvoodiga.
(4)
Selleks et eksportida maksimumkogus tagasihoidlikku huvi äratanud kvootide raames, tuleks kogu kvoodikogust hõlmavad taotlused heaks kiita.
(5)
Komisjon on loonud teabesüsteemi, mis võimaldab elektrooniliselt hallata dokumente ja menetlusi komisjonisiseses töökorralduses ja ühise põllumajanduspoliitikaga seotud asutustega suhtlemisel. Eeldatakse, et määruse (EÜ) nr 1187/2009 III peatüki 2. jao ja käesoleva määruse kohaseid teateid saab saata kõnealuse süsteemi kaudu kooskõlas komisjoni 31. augusti 2009. aasta määrusega (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (3). Tõhusa haldamise huvides peaksid liikmesriigid kõnealust teabesüsteemi kasutama kooskõlas määrusega (EÜ) nr 792/2009.
(6)
Õiguskindluse ja selguse huvides tuleks sätestada, et käesoleva määrusega ettenähtud meetmete kohaldamine lõpetatakse 2012. aasta lõpus.
(7)
Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1187/2009 artiklis 21 osutatud kvootide alusel 2012. aastal Ameerika Ühendriikidesse eksporditavate CN-koodi 0406 alla kuuluvate ja käesoleva määruse I lisas loetletud toodete ekspordilitsentsid antakse välja vastavalt kõnealuse määruse III peatüki 2. jao ning käesoleva määruse sätetele.
Artikkel 2
1. Määruse (EÜ) nr 1187/2009 artiklis 22 osutatud litsentsitaotlused (edaspidi „taotlused”) tuleb esitada pädevatele asutustele hiljemalt 1.-9. septembriks 2011.
2. Taotlused võetakse vastu üksnes juhul, kui need sisaldavad määruse (EÜ) nr 1187/2009 artiklis 22 osutatud täielikku teavet ja kui nendega on kaasas kõnealuses artiklis osutatud dokumendid.
Kui käesoleva määruse I lisa 2. veerus osutatud ühe ja sama tooterühma saadaolev kogus on jaotatud Uruguay vooru kvoodi ja Tokyo vooru kvoodi vahel, võivad litsentsitaotlused hõlmata vaid ühte nendest kvootidest ja taotlustes märgitakse asjaomane kvoot ning kõnealuse lisa 3. veerus esitatud rühma ja kvoodi tähis.
Määruse (EÜ) nr 1187/2009 artiklis 22 osutatud teave esitatakse vastavalt käesoleva määruse II lisas sätestatud näidisele.
3. Seoses I lisa 3. veerus märgitud kvootidega 22-Tokyo, 22-Uruguay, 25-Tokyo ja 25-Uruguay hõlmavad taotlused vähemalt 10 tonni ega ületa asjaomase kvoodi korral kõnealuse lisa 4. veerus osutatud saadaolevat kogust.
Seoses I lisa 3. veerus märgitud teiste kvootidega hõlmavad taotlused vähemalt 10 tonni ega ületa asjaomase kvoodi korral 40 % kõnealuse lisa 4. veerus osutatud saadaolevast kogusest.
4. Taotlus võetakse vastu üksnes juhul, kui taotleja kinnitab kirjalikult, et ta ei ole esitanud sama tooterühma ega sama kvoodi kohta muid taotlusi ega kavatse seda teha.
Kui taotleja esitab ühes või mitmes liikmesriigis sama tooterühma ja sama kvoodi kohta mitu taotlust, loetakse kõik tema taotlused kehtetuks.
Artikkel 3
1. Liikmesriigid teavitavad komisjoni hiljemalt 16. septembril iga I lisas märgitud tooterühma ja vajaduse korral kvoodi kohta esitatud taotlustest.
Kõik teated, sealhulgas teated taotluste puudumise kohta saadetakse kooskõlas määrusega (EÜ) nr 792/2009.
2. Teade sisaldab iga rühma ja vajaduse korral iga kvoodi kohta järgmist:
a)
taotlejate nimekiri, nende nimi, aadress ja viitenumber;
b)
iga taotleja taotletud koguste jaotus kombineeritud nomenklatuuri tootekoodi ja Ameerika Ühendriikide ühtlustatud tariifitabeli (2011) kohase koodi järgi;
c)
taotleja volitatud importija nimi, aadress ja viitenumber.
Artikkel 4
Vastavalt määruse (EÜ) nr 1187/2009 artikli 23 lõikele 1 määrab komisjon viivitamata kindlaks litsentside jaotuse ja teavitab sellest liikmesriike hiljemalt 31. oktoobril 2011.
Liikmesriigid teatavad komisjonile viie tööpäeva jooksul pärast jaotuskoefitsientide avaldamist iga rühma ja vajaduse korral iga kvoodi puhul igale taotlejale eraldatud kogused, tootekoodi, taotleja viitenumbri ja volitatud importija viitenumbri vastavalt määruse (EÜ) nr 1187/2009 artikli 23 lõikele 2.
Määruse (EÜ) nr 1187/2009 artikli 23 lõike 2 kohaselt loosiga eraldatud kogused jaotatakse CN-koodide vahel proportsionaalselt CN-koodi kohta taotletud tootekogustega.
Teade saadetakse kooskõlas määrusega (EÜ) nr 792/2009.
Artikkel 5
Liikmesriigid kontrollivad käesoleva määruse artikli 3 ja määruse (EÜ) nr 1187/2009 artikli 22 kohaselt esitatud teavet enne litsentside väljaandmist ning hiljemalt 15. detsembril 2011.
Kui leitakse, et litsentsi saanud ettevõtja on esitanud ebaõiget teavet, tühistatakse litsents ja tagatist ei tagastata. Liikmesriigid teatavad sellest viivitama komisjonile. Teade saadetakse kooskõlas määrusega (EÜ) nr 792/2009 ja see sisaldab iga rühma ja vajaduse korral iga kvoodi kohta järgmist:
a)
taotleja viitenumber;
b)
iga taotleja taotletud koguste jaotus kombineeritud nomenklatuuri tootekoodi ja Ameerika Ühendriikide ühtlustatud tariifitabeli (2011) kohase koodi järgi;
c)
volitatud importija viitenumber.
Artikkel 6
Määrus jõustub järgmisel päeval pärast selle avaldamist Euroopa Liidu Teatajas.
Määrus kaotab kehtivuse 31. detsembril 2012.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. august 2011

EuroVoc Classification:
Level 1: 100147
100157
100161
Level 2: 100283
100192
100282
100255
100279
100194
Level 3: 2519
2079
2119
3584
3185
2106
6205
2763
3156
7207
1615
2200
All Concepts: 1102
1136
161
1642
3591
888